તેમનું નેક્સ્ટ પોસ્ટિંગ ફિલિપીન્સમાં થયું હતું અને ત્રીજી ઑક્ટોબરે તેઓ નેપાલ છોડીને મનીલા જવાના હતા. તેમનાં ઑફ્થેલ્મોલૉજિસ્ટ પત્ની ડૉ. છાયા મહેતા કાઠમંડુની કિસ્ત હૉસ્પિટલ સાથે જોડાયેલાં હતાં. મનીલા માટેનું પૅકિંગ અને તૈયારીઓ કરવા માટે ૨૦ સપ્ટેમ્બરથી જ તેઓ રજા પર હતાં. પતિ-પત્ની આટલાં વર્ષથી નેપાલમાં હતાં છતાં પોતાને પ્રિય એવા હિમાલયને પેટ ભરીને જોવાનું સપનું પૂરું નહોતું થયું એટલે નેપાલ છોડતાં પહેલાં બન્ને અચાનક જ રવિવારે સવારે ‘એવરેસ્ટ એક્સપિરિયન્સ’ની રાઇડમાં જોડાઈ ગયાં હતાં, પરંતુ એવરેસ્ટનું દર્શન કરીને પાછા ફરતાં એ નેચર-લવર દંપતીએ દુનિયાને અલવિદા કરી દીધી હતી.